钦定古今图书集成/明伦汇编/闺媛典/第320卷 > 皇清五十三 > 何大哲妻马氏
## 钦定古今图书集成/明伦汇编/闺媛典/第320卷 > 皇清五十三 > 何大哲妻马氏

按《奉化县志》：“马氏，何资阳嗣子大哲妻。资阳无嗣，大哲族子后焉。马年二十归何，未几夫亡，无子，年二十四，甘贫茹蔬，誓无他志。已而资阳生子起麟，娶邵氏，夫妇相继死，遗子一焘甫三岁，马抚之如己出。娶妇三载，生子一月，一焘又丧所遗孤亦赖成立。年逾七十终。”